EkBass/fiwiki-20250220-pages-articles huggingface dataset:
Rainer Oesch

Rainer Kristian Oesch [öš] (s. 13. helmikuuta 1948 Kangasala) on Helsingin yliopiston kauppaoikeuden professori. Oeschin tutkimusalana on ollut erityisesti tekijänoikeus. Maaliskuussa 2008 Euroopan tieteiden ja taiteiden akatemia kutsui professori Oeschin jäsenekseen.Rainer Oesch Euroopan akatemian jäseneksi Helsingin yliopisto 18.3.2008 ==Lähteet== == Aiheesta muualla == * Henkilökunta: Rainer Oesch. Helsingin yliopisto. Luokka:Helsingin yliopiston professorit Luokka:Suomalaiset juristit Luokka:Suomalaiset professorit Luokka:Vuonna 1948 syntyneet Luokka:Elävät henkilöt
Euroopan tieteiden ja taiteiden akatemia

Euroopan tieteiden ja taiteiden akatemia (, ) on vuonna 1990 Itävallan Salzburgissa perustettu verkosto, johon kuuluu noin 1 900 eri tieteenaloja edustavaa tutkijaa, filosofia ja taiteilijaa eri maista. Tähän tiedeakatemiaan kuuluu tai on kuulunut noin 30 Nobel-palkittua tieteenharjoittajaa. Akatemian tavoitteena on toimia monikansallisena ajatushautomona ja keskustella ajankohtaisista teemoista yli tieteellisten ja kansallisten rajojen.Rainer Oesch Euroopan akatemian jäseneksi ==Katso myös== * Academia Europæa == Lähteet == ==Aiheesta muualla== *Euroopan tieteiden ja taiteiden akatemian sivusto (euro-acad.eu) Luokka:Tiedeakatemiat
Korpisoturit

Korpisoturit on Eino Pietolan kirjoittama sotaromaani. Se on Pietolan ensimmäinen sotaa käsittelevä teos. Luokka:Eino Pietolan teokset Luokka:Vuoden 1978 kirjat
Läpimurto länteen

Läpimurto länteen on Eino Pietolan kirjoittama sotaromaani. Tämä on järjestyksessä hänen kolmas aihetta käsittelevä teoksensa. Teos on ilmestynyt myös yhteisniteessä Korpisotaa Vienan Karjalassa, jossa on lisäksi Pietolan teokset Korpisoturit ja Kärkikomppania. Luokka:Eino Pietolan teokset Luokka:Vuoden 1980 kirjat Luokka:Sotaromaanit
Saturn INT-21

Saturn INT-21 oli yhdysvaltalainen kantoraketti, jota käytettiin Skylab- avaruusaseman laukaisuun Maan kiertoradalle. Se oli muunnelma Apollo- ohjelmassa käytetystä Saturn V-raketista. Raketin ainoa laukaisu tehtiin Kennedy Space Centeristä Cape Canaverallista Skylabin viemiseksi avaruuteen. Rakettia oli tarkoitus käyttää myös muissa Apollo Applications Programin lennoissa, kuten Skylab B, S-IVB Dry Workshop ja S-II Wet Workshop- avaruusasemien laukaisuissa, mutta mikään näistä ei toteutunut. INT-21:ssa ja Saturn V:ssä oli sama S-IC ensimmäinen ja S-II toinen vaihe, mutta niiden ero oli siinä että INT-21:ssä ei ollut S-IVB kolmatta vaihetta vaan se oli korvattu Skylabilla, joka oli tosin muokattu tästä vaiheesta. ==Lähteet== == Aiheesta muualla == *Saturn INT-21 in Encyclopedia Astronautica Luokka:Rakettivaiheet Luokka:Saturn-rakettiperhe
Angelniemen Isokylä

Isokylä () on kylä Halikossa lähellä Paimion rajaa. Ennen Angelniemeen kuulunut kylä sijaitsee Kinnarpyölin ja Pöylän kylien välissä. Itä–länsi- suunnassa kylä sijaitsee Paimion rajan ja Vainionjoen välissä. Sauvontie kulkee kylän lävitse. Isokylä on 1300-luvun jälkeen asutettu uudisasutuskylä. Se kuului 1500–1700-lukujen ajan hallinnollisesti Sauvoon. Kylässä on ollut kuusi kantatilaa, joista on ajan myötä lohkottu useita maatiloja – etenkin isojaon ja torpparilain yhteydessä. Isokylän maasto on hyvin vaihtelevaa: kylässä on hyvin korkeita mäkiä, pieni jokilaakso, metsikköjä ja peltoaukeita. Kylässä on vanha linnavuori. ==Lähteet== *Turun maakuntamuseon SARAKUM- projekti: Halikon kulttuuriympäristö ja arvot Luokka:Angelniemen kylät
Halikon Ahtiala

Halikon Ahtiala on kylä Halikon Halikonjokilaaksossa. Kylä sijaitsee Halikonjoen ja Kultolan välissä. Ahtialassa on kaksi historiallista rakennusta: kylän päärakennus Ahteentupa ja Ahtialan mylly. Kylän nimi oli vuoteen 2008 asti pelkkä Ahtiala, mutta Salon seudun kuntaliitoksen myötä nimi muutettiin erotuksena Suomusjärven Ahtialaan. Ennen valtaosa kylästä oli niittyä, peltojen ollessa vain päärakennuksen ympäristössä. Nykyään kuitenkin lähestulkoon koko kylän alue on viljelykäytössä. Itse kylä sijaitsee pienessä metsäsaarekkeessa peltojen keskellä.Turun maakuntamuseon Sarakum-projekti: Halikon kulttuuriympäristö ja arvot, Turun maakuntamuseo, 2005. Ahtialan kylä on perustettu viimeistään 1200-luvulla. Harvinaisesti kylässä ei ole ollut yhtään torppaa. Historiallisesta edelleen paikallaanolevasta myllystä on ensimmäinen maininta 1850-luvulta. ==Lähteet== Luokka:Halikon kylät
Raimo Pekkanen

Raimo Pekkanen (29. heinäkuuta 1927 Kivennapa – 20. tammikuuta 2021 Espoo)Kuolinilmoitus, Helsingin Sanomat 6.2.2021, s. C 19 oli Euroopan ihmisoikeustuomioistuimen ensimmäinen suomalaistuomari vuosina 1990–1998. Pekkanen suoritti ylemmän oikeustutkinnon vuonna 1950, lakitieteen lisensiaatin tutkinnon 1955 ja väitteli oikeustieteen tohtoriksi 1966 työoikeuden alalta. Hän oli Helsingin yliopiston siviili- ja työoikeuden dosentti 1968–1975 ja hallinto-oikeuden dosentti 1975–1995. Pekkanen oli korkeimman hallinto-oikeuden jäsen ja hallintoneuvos 1969–1990, josta ajasta virkavapaalla 1982–1990 toimiessaan oikeusministeriön kansliapäällikkönä. Pekkanen toimi Itämeritoimikunnan puheenjohtajana 1974–1980, Itämeren suojelukomission puheenjohtajana 1980–1982, Ydinenergialakitoimikunnan puheenjohtajana 1978–1980, Hallintoedustuskomitean puheenjohtajana 1984–1987 ja Suomen Tuomariliiton varapuheenjohtajana ja puheenjohtajana 1980–1982. Suomen Lakimiesliitto myönsi hänelle K. J. Ståhlberg -mitalin.Heikki Halila, Suomen laki ==Lähteet== ==Aiheesta muualla== *Raimo Pekkasen muistokirjoitus Helsingin Sanomissa Luokka:Suomalaiset juristit Luokka:Suomalaiset tuomarit Luokka:Oikeusministeriön kansliapäälliköt Luokka:Vuonna 1927 syntyneet Luokka:Vuonna 2021 kuolleet
Alberto Zorrilla

Victoriano Alberto Zorrilla (6. huhtikuuta 1906 Buenos Aires, Argentiina – 23. huhtikuuta 1986 Miami, Florida, Yhdysvallat) oli argentiinalainen uimari ja olympiavoittaja. Vuoden 1928 kesäolympialaisissa Amsterdamissa Zorrilla voitti kultaa 400 metrin vapaauinnissa, ajalla 5.01,6. Hänet valittiin vuonna 1976 International Swimming Hall of Famen jäseneksi. == Lähteet == == Aiheesta muualla == Luokka:Argentiinalaiset uimarit Luokka:Argentiinalaiset olympiavoittajat Luokka:Vuonna 1906 syntyneet Luokka:Vuonna 1986 kuolleet
Nikkilä (Halikko)

Nikkilä on kylä Halikossa. Kylää rajaa pohjoisesta Talola, idästä Häntälä, etelästä Pailinna ja lännestä Lempilänjoki. Nikkilä lienee perustettu 1200-luvulla, ja sen asuinrakennukset ovat edelleen isojaon aikaisilla paikoillaan, ja kylän rakenne on poikkeuksellisen yhtenäinen. Kylä kuului vuoden 1661 perinnönjaon mukaan Vuorentaan kartanolle. Suuressa reduktiossa kylä kuitenkin siirtyi kruunulle. Nikkilässä on ollut ratsutila keskiajasta lähtien. Kylässä sijaitsi myös rakuunan torppa, jota ei enää ole. Nykyisin Nikkilässä on muutama omakotitalo ja ratsutila. Mäkien ympäröimää kylän laaksoa viljellään. ==Lähteet== *Turun maakuntamuseon Sarakum-projekti: Halikon kulttuuriympäristö ja arvot, Turun maakuntamuseo, 2005 ===Viitteet=== Luokka:Halikon kylät
Ylppö

Ylppö on suomalainen sukunimi. ==Tunnettuja Ylppöjä== * Aarne Ylppö (1893–1979), helluntailainen opettaja, evankelista ja vankilatyöntekijä * Arvo Ylppö (1887–1992), lastentautiopin professori, arkkiatri ja suomalaisen neuvolajärjestelmän isä * Aune Ylppö (1900–1980), hammaslääketieteen tutkija ja professori * Herra Ylppö (oik. Frank Mäntymäki) (s. 1973), laulaja ==Nimen muita merkityksiä== * 2846 Ylppö, Arvo Ylpön mukaan nimetty asteroidi
Hydrokodoni

Hydrokodoni on puolisynteettinen opioidi, jota valmistetaan kodeiinista ja tebaiinista. Hydrokodonia on saatavilla tabletteina, kapseleina ja nestemuodossa. Hydrokodoni syntetisoitiin ensimmäisen kerran Saksassa vuonna 1920. Hydrokodonia ei myydä Suomessa, mutta sitä on esimerkiksi Yhdysvalloissa myynnissä olevassa Vicodin-särkylääkkeessä 2,5–10 mg. Hydrokodonia kuitenkin muodostuu kehossa kodeiinin metaboloituessa maksassa muiksi opiaateiksi, mukaan lukien hydrokodoniksi.Lääkelaitos: Ardinex® Suomessa hydrokodoni on luokiteltu laittomaksi huumausaineeksi.Valtioneuvoston asetus huumausaineina pidettävistä aineista, valmisteista ja kasveista (543/2008). == Lähteet == * === Viitteet === == Aiheesta muualla == *Terveysportti, metatesaurus: Hydrokodoni *KEGG: Hydrocodone Luokka:Opioidit Luokka:Kipulääkkeet Luokka:PKV- lääkkeet
BMW P86

BMW P86 on saksalaisen Heinz Paschenin suunnittelema Formula 1 -moottori, jota BMW Sauber käytti malleissa F1.06, F1.07, F1.08 ja käyttää edelleen mallissa F1.09. F1.06:n asennetun moottorin virallinen nimi oli P86/6, F1.07:n P86/7, F1.08:n P86/8 ja F1.09:n P86/9. Moottorilla on saavutettu yksi voitto, seitsemäntoista palkintosijaa, yksi paalupaikka ja kaksi kilpailun nopeinta kierrosta. Heti ensimmäisenä käyttövuotenaan moottorilla saavutettiin kaksi palkintosijaa. Seuraavana vuotena moottorilla yllettiin niin ikään kahteen palkintosijaan. Kaksi viimeisintä palkintosijaa on saavutettu vuonna 2009. Lisäksi moottorilla on ylletty yhteen kilpailun nopeimpaan kierrokseen Malesian GP:ssä kaudella 2008 ja paalupaikkaan Bahrainin GP:ssä samalla kaudella. Ensimmäinen voitto saavutettiin Kanadan GP:ssä kaudella 2008. == Formula 1 -tulokset == Lihavointi tarkoittaa paalupaikkaa, kursivointi kilpailun nopeinta kierrosta. Asteriski (*) tarkoittaa kauden olevan kesken ja sijoituksen olevan tämänhetkinen. Kausi Runko Renkaat Kuljettajat 1 2 3 4 5 6 7 8 9 10 11 12 13 14 15 16 17 18 Pisteet Sijoitus 2006 F1.06 BHR MAL AUS SMR EUR ESP MON GBR CAN USA FRA GER HUN TUR ITA CHN JPN BRA 36 5. Nick Heidfeld 12 Kesk. 4 13 10 8 7 7 7 Kesk. 8 Kesk. 3 14 8 7 8 Kesk. Jacques Villeneuve Kesk. 7 6 12 8 12 14 8 Kesk. Kesk. 11 Kesk. Robert Kubica DSQ 12 3 13 9 9 2007 F1.07 AUS MAL BAH ESP MON CAN USA FRA GBR GER HUN TUR ITA BEL JPN CHN BRA 101 2. Nick Heidfeld 4 4 4 Kesk. 6 2 Kesk. 5 6 6 3 4 4 5 14 7 6 Robert Kubica Kesk. 18 6 4 5 Kesk. Loukk. 4 4 7 5 8 5 9 7 Kesk. 5 Sebastian Vettel 8 2008 F1.08 AUS MAL BAH ESP TUR MON CAN FRA GBR GER HUN EUR BEL ITA SGP JPN CHN BRA 70* 2.* Nick Heidfeld 2 6 4 9 5 14 2 Robert Kubica Kesk. 2 3 4 4 2 1 == Saavutukset == Palkintosijat Nro Sija Kilpailu Kuljettaja Pisteitä 1 3 Unkarin Grand Prix 2006 Nick Heidfeld 6 2 3 Italian Grand Prix 2006 Robert Kubica 6 3 2 Kanadan Grand Prix 2007 Nick Heidfeld 8 4 3 Unkarin Grand Prix 2007 Nick Heidfeld 6 5 2 Australian Grand Prix 2008 Nick Heidfeld 8 6 2 Malesian Grand Prix 2008 Robert Kubica 8 Paalupaikat Nro Kilpailu Kuljettaja 1 Bahrainin Grand Prix 2008 Robert Kubica Nopeimmat kierrokset Nro Kilpailu Kuljettaja Kierros 1 Malesian Grand Prix 2008 Nick Heidfeld 54 == Lähteet == Luokka:Formula 1 -kausi 2006 Luokka:Formula 1 -kausi 2007 Luokka:Formula 1 -kausi 2008 Luokka:Formula 1 -kausi 2009 Luokka:BMW Sauberin Formula 1 -moottorit
Seal Beach

Seal Beach on kaupunki Orangen piirikunnan luoteisosassa, Kaliforniassa. Sen väkiluku oli 25 252 vuonna 2020. == Väestö == Seal Beachin asukkaista 80,9 % on valkoisia, 10,6 % aasialaisia, 2,2 % mustia ja 0,3 % alkuperäisasukkaita prosenttia aasialaisia. 15,6 asukkaista puhui kotonaan jotain muuta kieltä kuin englantia ja 15,1 % asukkaista oli syntynyt ulkomailla. == Lähteet == == Aiheesta muualla == Luokka:Kalifornian kaupungit Luokka:Orangen piirikunta (Kalifornia)
Hannu Hirvonen

Hannu Hirvonen (s. 16. kesäkuuta 1965 Turku) on suomalainen kirjailija. Hän on kirjoittanut erityisesti lapsille ja nuorille. Hirvonen on opiskellut kulttuurihistoriaa, yleistä historiaa ja Rooman kirjallisuutta. Hän on valmistunut filosofian maisteriksi Turun yliopistosta. Hän on käynyt myös Teatterikorkeakoulun elokuvakäsikirjoituskurssin. Hirvosen ensimmäinen nuortenkirja oli Karvat ja kaikki (2002), jonka itsenäinen jatko-osa Kynnet ja päivät ilmestyi vuonna 2003. Hän on kirjoittanut myös kolmiosaisen Listahirmut-lastenkirjasarjan. Hirvonen on kuulunut kirjoittajaryhmään, joka on julkaissut kaksi kirjaa nimimerkillä M. E. Kuusi. Muut ryhmän jäsenet ovat Tuula Kallioniemi, Raili Mikkanen, Katariina Romppainen, Aira Savisaari ja Katri Tapola. Vuonna 2011 Hirvosen lastenkirja Rakastunut krokotiili oli Finlandia Junior -palkintoehdokas. Valintalautakunnan mukaan rakkausteemaa käsitellään kirjassa viisaasti ja Pia Sakin kuvitus on liikuttavaa ja tukee kerronnan maailmaa. Hirvonen on kirjoittanut myös aforismeja aikuisille. Hänet palkittiin valtakunnallisessa aforismikilpailussa 2008. Vuonna 2011 ilmestyi kokoelma Kiireestä kantapää. Vuonna 2022 Hirvosen aforismikokoelma Vuori sumussa (2021) palkittiin Vuoden aforismikirjana. ==Teokset== * * * * * * * * * * * * * * * ;Listahirmut-sarja * * * ;Nimellä M. E. Kuusi * * ;Aforismikokoelmat * * * ==Lähteet== Luokka:Suomalaiset lasten- ja nuortenkirjailijat Luokka:Vuonna 1965 syntyneet Luokka:Elävät henkilöt
Kim Possible (albumi)

Kim Possible soundtrack on albumi, jonka julkaisi vuonna 2003 Walt Disney Records. Albumi sisältää kappaleita televisiosarjasta Kim Possible. Kappaleet laulaa televisiosarjan Kim Possiblen alkuperäisenä äänenä toimiva Christy Carlson Romano, mutta albumilla laulavat myös televisiosarjan hahmot Ron (Will Friedle) and Rufus (Nancy Cartwright). Walt Disney Records julkaisi albumista toisen version vuonna 2005. ==Kappalelista== ===Alkuperäinen versio=== # "CALL ME, BEEP ME! (sarjan tunnusmusiikki)" - Christina Milian # "It's Just You" - LMNT # "I'm Ready" - Angela Michael # "Get Up on Ya Feet" - Aaron Carter # "Celebration" - Jump5 # "Say the Word" - Christy Carlson Romano # "Summertime Guys" - Nikki Cleary # "This Year" - A*TEENS # "Work It Out" - Brassy # "E! Is for Everybody" - Cooler Kids # "Come On, Come On" - Smash Mouth # "The Naked Mole Rap" - Ron Stoppable ja Rufus # "CALL ME, BEEP ME! (sarjan tunnusmusiikki)" (Tony Phillips Remix) - Christina Milian ===Toinen versio=== # "CALL ME, BEEP ME! (sarjan tunnusmusiikki)" - Christina Milian # "It's Just You" - LMNT # "I'm Ready" - Angela Michael # "Get Up on Ya Feet" - Aaron Carter # "Say the Word" - Christy Carlson Romano # "Celebration" - Jump5 # "Could it Be" - Christy Carlson Romano # "Summertime Guys" - Nikki Cleary # "E! Is for Everybody" - Cooler Kids # "The Naked Mole Rap" - Ron Stoppable ja Rufus # "Come On, Come On" - Smash Mouth # "Rappin' Drakken" - Dr. Drakken # "CALL ME, BEEP ME! (sarjan tunnusmusiikki)" (Tony Phillips Remix) - Christina Milian # "CALL ME, BEEP ME! (elokuvamiksaus )" - Angela Michael == Listasijoitukset == Vuosi Lista Sijoitus 2003 Billboard 200 125 Luokka:Kim Possible Luokka:Vuoden 2003 albumit Luokka:Yhdysvaltalaiset albumit
Roelof Wunderink

Roelof Wunderink (s. 12. joulukuuta 1948 Eindhoven, Alankomaat) on entinen hollantilainen autourheilija ja Formula 1 -kuljettaja. Hän osallistui kuuteen F1-sarjan osakilpailuun kaudella Ensign-tallin autolla. Pisteitä hän ei kyennyt saavuttamaan eikä hän päässyt kertaakaan maaliin. Aika-ajoissa Wunderink oli parhaimmillaan 19. == Lähteet == * ===Viitteet=== Luokka:Alankomaalaiset Formula 1 -kuljettajat Luokka:Vuonna 1948 syntyneet Luokka:Elävät henkilöt
Partisaanien jäljillä

Partisaanien jäljillä on Eino Pietolan kirjoittama sotaromaani. Kirja on julkaistu vuonna 1981. Luokka:Eino Pietolan teokset Luokka:Vuoden 1981 kirjat
Reine Wisell

Reine Tore Leif Wisell (30. syyskuuta 1941 Motala, Ruotsi – 20. maaliskuuta 2022) oli ruotsalainen kilpa-autoilija ja Formula 1 -kuljettaja. Hän osallistui 23 F1-osakilpailuun kausilla – ja saavutti yhden palkintosijan ja 13 MM-pistettä. Hän ajoi Lotus-, BRM-, March-talleissa. Wisell ajoi ensimmäisen kilpailunsa kauden 1970 Yhdysvaltain osakilpailussa ja sijoittui heti kolmanneksi. Tämän jälkeen pisteitä tuli vähemmän, eikä hän yltänyt enää urallaan palkinnoille. Wisell voitti Ruotsin Formula 3 -sarjan mestaruuden vuonna 1967, seuraavana vuotena sarjan mestaruuden voitti Ronnie Peterson. == Lähteet == Luokka:Ruotsalaiset Formula 1 -kuljettajat Luokka:Vuonna 1941 syntyneet Luokka:Vuonna 2022 kuolleet
Pitkä marssi (romaani)

Pitkä marssi on Eino Pietolan kirjoittama sotaromaani. Luokka:Eino Pietolan teokset Luokka:Vuoden 1986 kirjat
Siellä miestä kylmeni

Siellä miestä kylmeni on Eino Pietolan kirjoittama sotaromaani, joka kertoo Jatkosodan perääntymisvaiheesta. Se on itsenäinen osa Pietolan aiempaan sotaromaaniin Viimeinen reservi. == Lähteet == Luokka:Eino Pietolan teokset Luokka:Vuoden 1985 kirjat
Mirai Nagasu

Mirai Aileen Nagasu (s. 16. huhtikuuta 1993) on yhdysvaltalainen taitoluistelija. Hän syntyi japanilaisille vanhemmille Kaliforniassa.http://www.isuresults.com/bios/isufs00010220.htm Päästyään Foothills Middle Schoolista vuonna 2007 Nagasu pääsi Arcadia High Schooliin. Vaikka Nagasulla on kaksoiskansalaisuus, hän on edustanut koko uransa ajan Yhdysvaltoja. Hän on voittanut naisten yksinluistelun mestaruuden Yhdysvaltain-mestaruuskilpailuissa 2008 ja Junior Grand Prix -kilpailussa 2007. Nagasu on yltänyt juniorimaailmanmestaruuskilpailuissa parhaimmillaan hopeasijalle vuonna 2007; hän voitti pronssia 2008. Uransa toistaiseksi parhaaseen henkilökohtaiseen saavutukseen aikuisten sarjassa Nagasu ylsi sijoittuessaan Vancouverin 2010 talviolympialaisissa neljänneksi. Pyeongchangin olympialaisissa 2018 hän saavutti pronssia joukkuekilpailussa. == Lähteet == == Aiheesta muualla == Luokka:Amerikanjapanilaiset Luokka:Yhdysvaltalaiset taitoluistelijat Luokka:Yhdysvaltalaiset olympiamitalistit Luokka:Vuonna 1993 syntyneet Luokka:Elävät henkilöt
Zhu Qinan

Zhu Qinan (, s. 15. maaliskuuta 1984 Wenzhou) on kiinalainen kivääriampuja ja olympiavoittaja. Hän voitti olympiakultaa Ateenassa 2004 sivuavalla poikien 10 m ilmakiväärin maailmanennätyksellä. Seuraavista olympialaisista Pekingistä hän sai hopeaa. Zhu on myös saavuttanut henkilökohtaisen pronssin maailmanmestaruuskilpailuissa Zagrebissa 2006. ==Olympialaiset== Laji 2004 2008 10 m ilmakivääri Kultaa 702,7 _(599 (PME) +103,7) Hopeaa 699,7 _(597+102,7) ==Maailmanennätykset== Zhun ampumat voimassa olevat maailmanennätykset Tulos Tulos Paikka Paikka Päivämäärä Poikien 10 metrin ilmakiväärin peruskilpailu Poikien 10 metrin ilmakiväärin peruskilpailu Poikien 10 metrin ilmakiväärin peruskilpailu Poikien 10 metrin ilmakiväärin peruskilpailu Poikien 10 metrin ilmakiväärin peruskilpailu 599 (S) 599 (S) OG Ateena, Kreikka 16. elokuuta 2004 599 (S) 599 (S) WCF Bangkok, Thaimaa 30. lokakuuta 2004 (S) =Sivuava ennätys (S) =Sivuava ennätys (S) =Sivuava ennätys (S) =Sivuava ennätys (S) =Sivuava ennätys ==Lähteet== * * * * * Luokka:Kiinalaiset ampujat Luokka:Kiinalaiset olympiavoittajat Luokka:Vuonna 1984 syntyneet Luokka:Elävät henkilöt
Korpimetsän kolonna

Korpimetsän kolonna on Eino Pietolan kirjoittama sotaromaani. Luokka:Eino Pietolan teokset Luokka:Vuoden 1982 kirjat
Pääjärven sissit

Pääjärven sissit on Eino Pietolan kirjoittama sotaromaani suomalaisten ja venäläisten yhteenotoista Pääjärven rantamilla. Kesätaistelut Kiestingissä ovat hiljentyneet. Suomalaisten päärintaman selustaan jää neuvostoarmeijan rajavartio-osasto, joka miehittää Pääjärven itärannan kylät. Suomalaisia erillisosastoja kootaan tuhoamaan Niskan kylään majoittuneet viholliset.Kirjan takakansiteksti. ==Lähteet== Luokka:Eino Pietolan teokset Luokka:Vuoden 1989 kirjat
Kenneth Mars

pienoiskuva|Kenneth Mars Kenneth Mars (14. huhtikuuta 1936 Chicago, Illinois – 12. helmikuuta 2011 Granada Hills, Kalifornia) oli yhdysvaltalainen näyttelijä. Hän esiintyi muun muassa elokuvissa Kevät koittaa Hitlerille (1968), Frankenstein Junior (1974), Kapteeni Keltaparta (1983), Illegally Yours (1988) ja Poliisiopisto 6: Suuri rikosaalto (1989). Television puolella Mars esiintyi Otto Mannkusserin roolissa televisiosarjassa Veljemme on nero. Hän loi huomattavan uran myös ääninäyttelijänä muiden muassa piirroselokuvassa Pieni merenneito, piirrossarjassa Bittipää sekä Maa aikojen alussa -elokuvasarjassa, jossa hän esiintyi kakkososasta (1994) lähtien. Hän antoi äänensä Kingdom Heartsiin (2002) ja Kingdom Hearts II:een (2006). Mars syntyi Chicagossa. Hän kuoli haimasyöpään helmikuussa 2011 kotonaan Granada Hillsissä. == Lähteet == == Aiheesta muualla == * Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Vuonna 1936 syntyneet Luokka:Vuonna 2011 kuolleet
Keskiyön hyökkäys

Keskiyön hyökkäys on Eino Pietolan kirjoittama sotaromaani. Luokka:Eino Pietolan teokset Luokka:Vuoden 1993 kirjat
Matthew Emmons

Matthew Emmons (s. 5. huhtikuuta 1981 Mount Holly) on yhdysvaltalainen kivääriampuja ja olympiavoittaja. Emmons voitti olympiakultaa Ateenassa 2004 50 m pienoiskiväärin makuuammunnassa, Pekingissä neljän vuoden päästä sijoittui samassa lajissa hopealle ja Lontoossa 2012 kolmiasentokilpailun pronsisijalle. Hän on myös voittanut useita maailmanmestaruusmitaleita Lahdessa 2002 ja Barcelonassa 1998. Pienoiskiväärin asentokilpailussa Emmons menetti olympiakullan viimeisten laukausten jälkeen sekä Ateenassa että Pekingissä. Ateenassa hän menetti kultamitalin ammuttuaan loppukilpailun viimeisen laukauksen väärään tauluun ja putosi lopulta loppukilpailun viimeiseksi. Pekingissä hän ampui viimeisellä laukauksellaan reilusta 3,3-pisteen johtoasemasta tuloksen 4,4 ja putosi neljänneksi.http://en.beijing2008.cn/news/sports/headlines/shooting/n214554025.shtml Lontoossa Emmons epäonnistui jälleen viimeisellä laukauksellaan ja putosi lopputuloksissa hopeasijalta pronssille Etelä-Korean Kim Jong-hyunin taakse. Rion olympialaisissa 2016 hän osallistuu vain kolmiasentokilpailuun. Emmons sairastui vuonna 2010 kilpirauhassyöpään ja hänet leikattiin. Emmons on naimisissa tšekkiläisen ampujan Kateřina Emmonsin kanssa. He tutustuivat Ateenan kisoissa, kun Kateřina tuli lohduttamaan Emmonsia epäonnisen pienoiskiväärin kolmiasentokilpailun jälkeen. ==Olympialaiset== Laji 2004 2008 10 m ilmakivääri 9. 594 — 50 m kivääri, makuu Kultaa 703,3 _(599+104,3) Hopeaa 701,7 _(597+104,7) 50 m kivääri, asennot 8. 1257,4 _(1169+88,4) 4. 1270,3 _(1175+95,3) ==Maailmanennätykset== Emmonsin ampumat voimassa olevat maailmanennätykset: Tulos Tulos Paikka Paikka Päivämäärä Miesten 50 metrin kiväärin makuun peruskilpailu Miesten 50 metrin kiväärin makuun peruskilpailu Miesten 50 metrin kiväärin makuun peruskilpailu Miesten 50 metrin kiväärin makuun peruskilpailu Miesten 50 metrin kiväärin makuun peruskilpailu 600 (S) 600 (S) MC Bangkok, Thaimaa 9. toukokuuta 2007 (S) =Sivuava ennätys (S) =Sivuava ennätys (S) =Sivuava ennätys (S) =Sivuava ennätys (S) =Sivuava ennätys ==Lähteet== * * * ===Viitteet=== Luokka:Yhdysvaltalaiset ampujat Luokka:Yhdysvaltalaiset olympiavoittajat Luokka:Vuonna 1981 syntyneet Luokka:Elävät henkilöt
Psykokulttuuri

Psykokulttuuri tarkoittaa arjen psykologisoitumista eli sitä, että tavalliset ihmiset alkavat tarkastella itseään ja ympäröiviä ihmisiä psykologisten termien ja käsitteiden avulla. Psykokulttuuri ei tarkoita psykologiaa tieteenä, vaan psykologian ympärille rakentunutta kulttuuria, kuten psykologiaan löyhästi pohjautuvia arvoja, uskomuksia ja perinteitä. http://www.tieteessatapahtuu.fi/008/pietikainen.htm Psykokulttuurin keskeisinä piirteina on pidetty mm.: *Yksilön "minuuden" kulttuurista painottamista ja vatvomista. *Tunteiden keskeisyyttä yksilön tavassa hahmottaa yhteiskunnallista todellisuutta. *Psykosektorin ammattikuntien kuten psykologien, psykiatrien ja erilaisten neuvoja-ammattien syntyä ja voimakasta kasvua sekä *Yhä uusien käyttäytymismallien määrittelyä psykologisiksi "häiriöiksi". *(varsinkin Yhdysvalloissa) "uhripuheen" nousu eli ihmisten lisääntyvä halu omaksua jonkinlainen uhri- tai sairausidentiteetti.Älkää säätäkö päätänne – häiriö on todellisuudessa, sivu 28 Psykokulttuurin tutkimus alkoi Yhdysvalloista. Suomessa psykokulttuuri tutkimuksen aloitti sosiologian dosentti Janne Kivivuori 1990-luvulla. Marko Hamilo on toimittanut kirjan Älkää säätäkö päätänne – häiriö on todellisuudessa (2007). Psykokulttuuriin keskeisesti kuuluvassa psykomyytissä on ensin (a) alkuperäisesti aito ihminen, jonka aitouden (b) kulttuuri tukahduttaa, mistä seuraa (c) ongelmia; tämän jälkeen (d) terapeuttinen kokemus johtaa (e) alkuperäisen aitouden paluuseen. Paljastavassa psykologiassa tulkitsija pyrkii todistamaan että vastapuolen poliittisen mielipiteen "todellinen" syy on mielenterveyden häiriö tai ainakin henkinen kypsymättömyys. Näin on toimittu hyvinkin erilaisissa politiikan suunnissa.Älkää säätäkö päätänne – häiriö on todellisuudessa, sivut 28–29 == Katso myös == * Medikalisaatio * Psykoanalyysin kritiikki * Psykiatrian vastaisuus == Lähteet == * ===Viitteet=== == Kirjallisuutta == * * == Aiheesta muualla == * Risto Selin: Psykokulttuuri. Teoksesta Ihmeellinen maailma, 2001. * * Petteri Pietikäinen: Psykokulttuurin kritiikki . Tieteessä tapahtuu 8/2000. Luokka:Psykologia ja näennäistiede
Viimeinen reservi

Viimeinen reservi on Eino Pietolan kirjoittama sotaromaani, joka kertoo jatkosodan ajasta, jolloin Neuvostoliiton suurhyökkäys on alkanut. Pietola on kirjoittanut romaanille itsenäisen jatko-osan Siellä miestä kylmeni. == Lähteet == Luokka:Eino Pietolan teokset Luokka:Vuoden 1984 kirjat
Villandryn linna

pienoiskuva|Villandryn linna lännestä katsottuna. Keskellä vanhan linnan torni Villandry on renessanssityyliä edustava linna Loirejoen laaksossa sijaitsevassa Villandryn kunnassa, noin 15 km länteen Tours'in kaupungista. Se on tunnettu kolmesta puutarhastaan, joita ovat linnantornin alapuolella oleva keittiöpuutarha, suuri ranskalaistyylinen koristepuutarha sekä vesipuutarha. Linnan sisustus on 1700-luvulta. Villandry valmistui 1536 viimeisenä suurista Loiren rantaan rakennetuista suurista renessanssilinnoista. Sen rakennutti Frans I:n raha-asiainministeri Jean le Breton, joka oli johtanut ja valvonut kruunun lukuun Chambordin linnan töitä oltuaan aiemmin lähettiläänä Roomassa, jossa oli tutustunut puutarhataiteeseen. Villandry kuuluu Sully-sur-Loiren ja Chalonnesen väliseen alueeseen Loire-joen laaksossa, joka on kuulunut Unescon maailmanperintöluetteloon vuodesta 2000. ==Kuvia Villandryn linnasta ja sen puutarhoista == Tiedosto:Villandry Gardens.jpg|Villandryn koristepuutarha Tiedosto:Jardins du château de Villandry.JPG|Villandryn puutarhat, taaempana kuuluisa huoliteltu keittöpuutarha Tiedosto:Château de Villandry lucarne.JPG|Renessanssityylinen kattoikkuna Villandryn linnassa Tiedosto:Château de Villandry jardin d'eau.JPG|Villandryn linnan vesipuutarha Tiedosto:Château de Villandry deux ailes.JPG|Kaksi siipirakennusta Villandryn linnassa Tiedosto:Château de Villandry centrale.JPG|Villandryn linnan keskiosa Tiedosto:VillandryCastle.jpg|Tulopiha sekä vallihautaa Villandryn linnassa Tiedosto:PixAile5.jpg|Ilmakuva vinosti länteen. == Aiheesta muualla== *Villandryn linnan kotisivut *Kokoelma valokuvia ja artikkeleita Villandryn linnasta *Kuvaus maailmanperintökohteesta sekä kuvamateriaalia Luokka:Ranskan linnat Luokka:Unescon maailmanperintökohteet Ranskassa Luokka:Indre-et-Loire
Kate Todd

Kate Todd (s. 12. joulukuuta 1987 Barrie, Ontario, Kanada) on kanadalainen näyttelijä. Hänet tunnetaan televisiosarjasta Radioaalloilla roiskuu, jota tuotettiin vuosina 2003–2005. Hän esitti sarjassa Lily Randall nimistä tyttöä. Hän oli sarjassa ollessaan 15–16-vuotias. Hän osaa puhua englantia ja ranskaa sujuvasti. ==Aiheesta muualla== * Luokka:Kanadalaiset televisionäyttelijät Luokka:Vuonna 1987 syntyneet Luokka:Elävät henkilöt
Antonio María Rouco Varela

Antonio María Rouco Varela (s. 20. elokuuta 1936 Villalba) on espanjalainen eläkkeellä oleva arkkipiispa. Hän toimi Santiago de Compostelan arkkipiispana 1984–1994, Madridin arkkipiispana 1994–2014 ja Espanjan piispojen kokouksen puheenjohtajana 1999–2005 sekä 2008–2014. Rouco opiskeli teologiaa Universidad Pontificia de Salamanca 1954–1955 ja 1957–1958. Hänet vihittiin papiksi 1959 ja nimitettiin seurakuntapapiksi. Hän opiskeli edelleen teologiaa ja oikeustiedettä Münchenissä ja hänestä tuli kanonisen lain tohtori 1964. Hän opetti myöhemmin Mondoñedon seminaarissa ja Münchenin yliopistossa. Hänet nimitettiin piispaksi 1976 Gergin arvonimellä. Hän oli Santiago de Compostelan hiippakunnan apulaispiispa, kunnes hänestä tuli kaupungin arkkipiispa 1984 ja Espanjan piispainkokouksen pysyvän komitean jäsen. Paavi Johannes Paavali II nimitti Rouco Varelan kardinaaliksi 1998, ja hän johti piispainkokousta vuodesta 1999 vuoteen 2005. Syynä siihen, ettei Rouco saanut jatkaa asemassa pidetään hänen tiukkaa suhtautumistaan autonomiaa tavoitteleviin baski- ja kataloninationalisteihinThree minutes changed Spain's history, church-state relations , Catholic News Service, Mar-11-2005. Hänet valittiin kuitenkin uudelleen vuonna 2008. Rouco Varela on ollut huonoissa väleissä Espanjaa vuodesta 2004 hallinneen Zapateron sosialistihallituksen kanssa ja kutsunut homoavioliittoja "suurimmaksi katastrofiksi 2000 vuoteen." Tammikuun 2008 lopulla Espanjan piispainkokous antoi julkilausuman, jossa se paheksui sosialistihallituksen neuvottelua ETA:n kanssa ja kehotti varsin avoimesti äänestämään oikeistoaChurch row exposes splits in Spain before vote, Yahoo!, Reuters, Mar 7 2008. Kirkko myös järjesti perheen arvoa korostavan juhlan Madridin keskustassa. Coat of arms of Antonio Maria Rouco Varela.svg|Kardinaali Rouco Varelan vaakuna ==Lähteet== *Monseñor Antonio María Rouco Varela , archimadrid.es == Aiheesta muualla == Luokka:Espanjalaiset kardinaalit Luokka:Katoliset arkkipiispat Luokka:Vuonna 1936 syntyneet Luokka:Elävät henkilöt
Man of Action

Man of Action on yhdysvaltalainen neljän henkilön Joe Kellyn, Duncan Rouleaun, Joe Caseyn ja Steven T. Seaglen perustama kehitys- ja tuotantotalo, joka keskittyy kirjoittamiseen, konseptoimiseen ja kehitystyöhön sarjakuvien, television ja videopelien parissa. Ryhmä tunnetaan erityisesti luodessaan piirrossarjan Ben 10. He ovat myös tehneet sarjakuvia muun muassa DC Comicsille, Marvel Comicsille ja Image Comicsille. == Aiheesta muualla == * Virallinen sivusto Luokka:Yhdysvaltalaiset yritykset
Rauta(III)oksidi

Rauta(III)oksidi on raudan yhdiste hapen kanssa, jossa happi esiintyy hapetusluvulla -II ja rauta +III. Näin muodostuva yhdiste on Fe2O3. Se voidaan myös nimetä dirautatrioksidiksi tai ferrioksidiksi. Rauta(III)oksidi on yksi raudan useista happiyhdisteistä ja sillä on paramagneettisia ominaisuuksia. Mineraali hematiitti on kemiallisesti rauta(III)oksidia. Elintarvikkeiden lisäaineissa rauta(III)oksidin E-koodi on E 172. == Ominaisuudet ja valmistus == Rauta(III)oksidi on punertavan ruskeaa jauhetta, joskus jopa mustaa. Sitä voidaan valmistaa polttamalla melkein mitä tahansa +2 hapetusluvun rautayhdistettä ilmassa. Rauta(III)oksidi muodostaa useita rakenteeltaan ja koostumukseltaan erilaisia hydraatteja ilmassa. Sitä on ruosteessa, jota syntyy kosteuden, hiilidioksidin ja hapen vaikuttaessa metalliseen rautaan ilmassa. Aineella on useita polymorfisia muotoja, joista tärkeimmät ovat α-Fe2O3 ja γ-Fe2O3. Aine esiintyy tavallisimmin α-muodossaan, jossa sen kiderakenne on samanlainen kuin vanadiini(III)oksidilla V2O3 ja kromi(III)oksidilla Cr2O3 ja muistuttaa korundin kiderakennetta. γ-Fe2O3 ei ole pysyvää. Se on kiderakenteeltaan kuutiollinen ja ferrimagneettinen kuten myös rauta(II,III)oksidi Fe3O4, jota hapettamalla γ-muotoa saadaan. Jos γ-Fe2O3 kuumennetaan tyhjiössä, se muuttuu takaisin rauta(II,III)oksidiksi, mutta kuumennettaessa sitä ilmassa siitä tulee α-Fe2O3:ta. γ-muotoa käytetään valmistettaessa magneettinauhoja. == Käyttö == Rauta(III)oksidia käytetään puhtaan raudan tuottamiseen masuunissa. Tässä tapahtuvat reaktiot ovat yhdisteen ja raudan teollisen käytön kannalta tärkeimpiä, koska niitä hyödynnetään laajamittaisesti teräksen valmistuksessa: :3 Fe2O3 \+ CO → 2 Fe3O4 \+ CO2 :Fe3O4 \+ CO → 3 FeO + CO2 :FeO + CO → Fe (s) + CO2 jotka voidaan esittää kokonaisreaktiona: :3CO + Fe2O3 → 2Fe + 3CO2 Tätä rautaoksidia käytetään myös väriaineena, harvinaisista maametalleista tehtyjen tai muiden keraamisten magneettien ainesosana sekä hienojakoisena jauheena kiillotusaineena jalometallien ja timanttien kiillottamiseen. Siitä tuotetaan useita pigmenttejä jotka tunnetaan nimellä "Venetsian punainen" ja jotka vaihtelevat väriltään keltaisesta punaiseen. Aineella on myös käyttöä kosmetiikassa. == Katso myös == *Ruostuminen == Lähteet == == Aiheesta muualla == *PubChem: Iron(III) oxide *Kyoto Encyclopedia of Genes and Genomes (KEGG): Ferric oxide Luokka:Rautayhdisteet Luokka:Oksidit Luokka:Väriaineet
Ville Koskimaa

Ville Koskimaa (s. 21. toukokuuta 1983 Vaasa) on suomalainen jalkapalloilija. Hän on pelipaikaltaan keskuspuolustaja. Koskimaa aloitti uransa vaasalaisen FC Kiiston riveissä. Veikkausliigauransa Koskimaa aloitti toukokuussa 2006 liigaan nousseen Vaasan Palloseuran (VPS) joukkueessa, jossa hän pelasi seuraavat neljä kautta. Kaudet 2009–2010 hän edusti FC Honkaa, mutta palasi Vaasaan kaudeksi 2011. VPS:ssä hän pelasi seuraavat seitsemän kautta, jolloin seura oli Veikkausliigassa. Kaudella 2013 Koskimaa oli voittamassa VPS:lle pronssia. Vuosina 2013 ja 2014 hänet valittiin seuransa VPS:n parhaaksi pelaajaksi. Kaudella 2018 hän siirtyi Kokkolaan Ykkösessä pelanneen KPV:n puolustukseen., Koskimaa oli mukana nostamassa KPV:tä Veikkausliigaan, ja hän jatkoi uraansa kaudella 2019 KPV:ssä. Ville Koskimaa on pelannut kaikkiaan vuodesta 2006 alkaneella 12 kauden Veikkausliigaurallaan vuoteen 2019 mennessä 309 ottelua ja tehnyt niissä 11 maalia. Seuroina ovat olleet VPS, FC Honka ja KPV. VPS on ollut Koskimaan pitkäaikaisin seura, 11 kauden ajan, ja pelejä VPS-paidassa hän on pelannut ml. sarjapelit ja cupit yhteensä yli 300 ottelua eli toiseksi eniten Raimo Ollilan jälkeen. == Lähteet == * Veikkausliigan Hall of Fame ===Viitteet=== == Aiheesta muualla == * Koskimaa Veikkausliigan sivuilla * Ville Koskimaa Transfermarkt.com Luokka:Suomalaiset jalkapalloilijat Luokka:Vuonna 1983 syntyneet Luokka:Elävät henkilöt
Njassanripsimonni

Njassanripsimonni (Synodontis njassae) on ripsimonneihin kuuluva kala, jota pidetään myös akvaarioissa.Helsingin Akvaariokeskus Se on endeeminen Njassajärven ja siihen laskevien jokien kala. == Ulkonäkö ja koko == Njassanripsimonnilla on kellanharmaalla pohjalla tummanruskeita pilkkuja. Joissakin yksilöissä pilkut ovat pieniä, toisissa suuria. Pilkutuksen mukaan lajia ei voi jakaa alalajeihin, vaikka jotkut ovat yrittäneet. Maksimipituus on noin 20 cm mutta useimmat aikuiset yksilöt jäävät yleensä noin 10 cm pitkiksi. Kala pystyy tuottamaan kuuluvia ääniä rintalihaksiinsa liittyvillä piikeillä. == Elinympäristö == Njassanripsimonneja on eniten Njassajärven kalliorantojen tuntumassa, mutta niitä tavataan myös muualla järvessä ja saman vesistön joissa. Kala voi hakeutua päiväsaikaan niin syvälle kuin happipitoisuus sallii - jopa 230 metriin. Yöksi se tulee lähemmäs pintaa. == Käyttäytyminen ja lisääntyminen == Njassanripsimonnit ovat akvaariossa aktiivisia hämärän aikaan ja piileksivät päivän kivenkolossa tai muussa suojaisassa paikassa. Njassanripsimonnit ovat lisääntyneet vankeudessa, mutta tähän epäillään käytetyn hormoneita. == Ravinto ja vesiolot== Njassanripsimonni syö luonnossa lähinnä eläinplanktonia. Akvaariossa njassanripsimonneja ruokitaan pohjaan painuvilla hiutaleilla ja tableteilla. Njassanripsimonnin kotiveden Njassajärven vesi on kovaa, emäksistä (pH 7,5–8,7) ja melko lämmintä (23–28 astetta). == Katso myös == *Malawijärven biotooppiakvaario == Lähteet == == Aiheesta muualla == * Luokka:Akvaariokalat Luokka:Ripsimonnit
Sven-Olof Sandberg

Sven-Olof Sandberg (28. joulukuuta 1905 Tukholma – 20. elokuuta 1974 Danderyd) oli ruotsalainen säveltäjä ja tekstinkirjoittaja. Hän on ollut naimisissa kolme kertaa, joista toinen kerta oli pianistin ja säveltäjän Gunnel Andrén kanssa ja kolmannella kerralla tekstintekijän Gunilla Nordströmin kanssa. ==Salanimet== * Tom Wilson ==Filmit== *1958 - Jazzgossen *1941 - Beredskapspojkar *1943 - Vi mötte stormen *1943 - Den underbara tonen *1940 - Beredskapspojkar *1940 - Med dej i mina armar *1935 - Grabbarna i 57:an *1932 - Hans livs match ==Säveltäjänä kappaleissa== *1938 - Bortom bergen de blå *1929 - Då reser jag med Klara till Sahara ==Tekstintekijänä kappaleissa== *1953 - Det sitter en flicka och väntar *1943 - Ljuva dröm *1943 - Min längtans melodi *1931 - Ett vårsvärmeri *1931 - Ay ay ay! *1931 - Bella signorina *1931 - Mitt hem i Hawaji *1928 - När bröllopsklockor ringa *1927 - Vintergatan *1935 - Gamle Svarten *1934 - Capri *1931 - När det våras ibland bergen ==Kirjallisuus== *1970 - Från vintergatan mot aftonstjärnan *1969 - Säg det i toner *1937 - Blå tåget *1934 - Sven-Olof Sandbergs populära visor 1934 *1928 - Visor och kupletter ur Sven-Olof Sandbergs radiorepertoar Luokka:Ruotsalaiset säveltäjät Luokka:Vuonna 1905 syntyneet Luokka:Vuonna 1974 kuolleet
Sergei Ahromejev

thumb|Sergei Ahromejev Sergei Fjodorovitš Ahromejev (; 5. toukokuuta 1923 - 24\. elokuuta 1991) oli Neuvostoliiton marsalkka maaliskuusta 1983 lähtien sekä Neuvostoliiton sankari vuodesta 1982 lähtien. Vuosina 1984–1988 hän toimi Neuvostoliiton asevoimien komentajana. Näin hän oli mukana neuvotteluissa jotka lopulta lopettivat Kylmän sodan. Hän oli kuitenkin tyytymätön Mihail Gorbatšovin uudistuksiin armeijasta ja jätti paikkansa. Syy eroamiseen oli Gorbatšovin päätös purkaa armeijan uusin ja tarkin ballistinen ohjus, SS-23 Spider. Maaliskuussa 1990 hänestä tehtiin Neuvostoliiton presidentin neuvonantaja. Vuoden 1991 vallankaappausyrityksen aikana Ahromejev palasi lomaltaan Sotšista ja tarjosi apuaan vallankaappaajille. Vaikka hän ei lopulta osallistunutkaan yritykseen, sen epäonnistuttua Ahromejev hirttäytyi Kremlin toimistossaan. Itsemurhaviestissään hän kertoi, ettei voinut enää elää, kun instituutiot, joille hän oli omistanut elämänsä, olivat tuhoutumassa. On myös ollut huhuja että hänet olisi murhattu, jotta häntä olisi estetty paljastamasta toisten kumppanuutta vallankaappausyrityksessä. Pian hänen kuolemansa jälkeen hänen hautansa vandalisoitiin ja hänen ruumiinsa riisuttiin univormusta jossa hänet oli haudattu. Syyllisiä ei löydetty, eikä tiedetä oliko kyseessä pelkkä häpäiseminen vai aiottiinko puku tai sen koristeet myydä. ==Lähteet== Luokka:NKP:n keskuskomitean jäsenet Luokka:Neuvostoliiton kansanedustajien kongressin jäsenet Luokka:Neuvostoliiton marsalkat Luokka:Neuvostoliiton sankarit Luokka:Itsemurhan tehneet Luokka:Vuonna 1923 syntyneet Luokka:Vuonna 1991 kuolleet
Red Rocha

Ephraim J. ”Red” Rocha (18. syyskuuta 1923 – 13. helmikuuta 2010) oli yhdysvaltalainen koripalloilija. Hän oli ennen ammattilaisuraansa Oregon State Universityssa. Hilossa, Havaijilla syntynyt Rocha sai NBA-varauksensa vuonna 1947; hänen joukkueitaan olivat muiden muassa Baltimore Bullets ja Syracuse Nationals. Hän oli voittamassa Nationalsissa NBA:n mestaruutta kaudella 1954–1955. Rocha oli kahdesti pelaajana tähdistöottelussa. Hän vetäytyi peliuraltaan vuonna 1957, mutta jatkoi uraansa valmennustöissä Detroit Pistonsissa ja Havaijin yliopistolla. == Lähteet == Luokka:Yhdysvaltalaiset koripalloilijat Luokka:Yhdysvaltalaiset koripallovalmentajat Luokka:Vuonna 1923 syntyneet Luokka:Vuonna 2010 kuolleet
Joseba Sarrionandia

Joseba Sarrionandia Uribelarrea (s. 13. huhtikuuta 1958 Iurreta, Biskaja) on baskikirjailija. Hän on kirjoittanut monia runokirjoja, novelleja ja romaaneja. Sarrionandia väitteli filosofian tohtoriksi Deuston yliopistosta ja työskenteli baskin kielen opettajana UNEDissa (Universidad Nacional de Educación a distancia eli kansallinen etäopiskelijoiden yliopisto). Hänen ensimmäiset kirjalliset työnsä julkaistiin aikakaus- ja sanomalehdissä. Sarrionanda on kääntänyt muun muassa T. S. Eliotin teoksia baskin kielelle. Baskien radikaalin Baskimaan itsenäisyyttä ajavan ryhmittymän ETAn jäsen, vuonna 1980 Sarrionandia pidätettiin ETAn jäsenyydestä ja hänet tuomittiin 22 vuodeksi vankeuteen. Vankilaelämä näkyi myös hänen kirjallisessa tuotannossaan. 7. heinäkuuta 1985 Sarrionandia pakeni vankilasta piiloutumalla vankilassa esiintyneen baskimaalaisen laulajan Imarol Larzabalin käyttämien kovaäänisten sisälle. Baskilainen rock-yhtye Kortatu teki tapahtuneesta kappaleen ”Sarri, Sarri”. Paon jälkeen Sarrionandia on työskennellyt salaa ja jatkanut kirjoittamista. == Suomennetut teokset == * Izuen gordelekuetan barrena. 1981 * Narrazioak. 1983 * Intxaur azal baten barruan. Eguberri amarauna. 1983 * Alkohola poemak. 1984 * Ni ez naiz hemengoa. 1985 * Atabala eta euria. 1986 * Marinel zaharrak. 1987 * Marginalia. 1988 * Ez gara gure baitakoak. 1989 * Izeba Mariasunen ipuinak. 1989 * Ainhoari gutunak. 1990 * Ifar aldeko orduak. 1990 * Gartzelako poemak. 1992 * Han izanik hona naiz. 1992 * Hnuy illa nyha majah yahoo. 1995 * Miopeak, bizikletak eta beste langabetu batzuk. 1995 * Hitzen ondoeza. 1997 * Hau da nire ondasun guzia. 1999 * Zitroi ur komikiak: Joseba Sarrionandia komikitan. 2000 * Lagun izoztua. 2001 * XX. mendeko poesia kaierak: Joseba Sarrionandia. 2002 * Kolosala izango da. 2003 * Akordatzen. 2004 * Harrapatutako txorien hegalak. 2005 * Munduko zazpi herrialdetako ipuinak. 2008 * Gau ilunekoak. 2008 * Idazlea zeu zara, irakurtzen duzulako. 2010 * Moroak gara behelaino artean?. 2010 * Narrazio guztiak (1979-1990). 2011 * Durangoko Azoka 1965-2015. 2015 * Lapur banden etika ala politika. 2015 * Hilda dago poesia? ¿La poesía está muerta?. 2016 Luokka:Baskit Luokka:Espanjalaiset kirjailijat Luokka:Vuonna 1958 syntyneet Luokka:Elävät henkilöt
Aleksandr Kulik

Aleksandr Kulik (s. 23. heinäkuuta 1981 Sillamäe, Viron SNT, Neuvostoliitto) on entinen virolainen jalkapalloilija. Hän oli pelipaikaltaan puolustaja tai keskushyökkääjä. Suomessa Kulik edusti Rovaniemen Palloseuraa kaudella 2008. Helmikuussa 2008 Kulik teki RoPSin kanssa kautta 2008 kattavan sopimuksen. Ennen sitä hän oli harjoitellut Suomessa FC OPA:ssa. RoPS:n valmennusjohto kävi tarkkailemassa Oululaisten joukkueiden jalkapalloturnausta ja Kulikin otteet vakuuttivat seuran niin, että hänen kanssaan tehtiin sopimus. Samasta turnauksesta RoPS:n mukaan tulivat myös Titi Essomba ja Mykola Pavlenko. Kulik on entinen hyökkääjä ja tehnyt Viron sarjoissa yhteensä 43 maalia mm. FC Florassa ja Trans Narvassa. RoPS:ssa hänen paikakseen on vakiintunut keskuspuolustajan rooli. Kulik teki heti ensimmäisessä ottelussaan RoPS:n paidassa maalin, joka syntyi Liigacupissa FC Honkaa vastaan. Kulikin sopimus irtisanottiin jo ennen kauden 2008 päättymistä sopupeliepäilyjen vuoksi.Kulikin sopimus purettiin RoPS. 20.10.2008. Viitattu 27.10.2008. ==Lähteet== Luokka:Virolaiset jalkapalloilijat Luokka:Vuonna 1981 syntyneet Luokka:Elävät henkilöt
Rajaportin sauna

Rajaportin sauna on Tampereen Ylä-Pispalassa sijaitseva Suomen vanhin edelleen toiminnassa oleva yleinen sauna. Sen toiminta alkoi vuonna 1906.Yleinen sauna oli 1950-luvulla niin suosittu peseytymispaikka, että sinne jopa jonotettiin – saunaa saatettiin lämmittää 7 tuntia, ennen kuin pesijät pääsivät hommiin Saunan omistaa Tampereen kaupunki, ja sen toiminnasta vastaa Pispalan saunayhdistys. Sauna on suojeltu rakennustaiteellisin, kulttuurihistoriallisin ja maisemallisin perustein. Pirkanmaan Ely-keskus on suojellut saunarakennuksen sisätilat ja kiinteän sisustuksen sekä saunarakennuksen, kahvilarakennuksen, ompelijantalon ja piharakennuksen ulkoasun ja rakennusrungon sekä Rajaportin saunan pihapiirin niiden valtakunnalisen kulttuurihistoriallisen merkityksen perusteella. Neljän rakennuksen muodostama pihakokonaisuus edustaa Pispalan kaupunginosalle ja sen historialle ominaista elämänmuotoa ja rakennuskulttuuria. == Lähteet == ==Aiheesta muualla== * Rajaportin saunan kotisivut * VirtualTampere: Virtuaalivierailu Rajaportin saunaan Luokka:Tampereen suojellut rakennukset Luokka:Tampereen nähtävyydet Luokka:Tampereen kulttuuri Luokka:Yleiset saunat Luokka:Ylä-Pispala
Enrico Gasparotto

Enrico Gasparotto (s. 22. maaliskuuta 1982 Sacile, Pordenonen maakunta, Italia) on italialainen maantiepyöräilijä, joka kilpaili ammattilaisena 2005–2020. Hän on kaksinkertainen Amstel Gold Race -kilpailun voittaja. Gasparotto aloitti ammattilaisuransa vuonna 2005 Liquigas-tallissa, jota hän edusti kolmen vuoden ajan. Heti tulokasvuonnaan hän voitti Italian maantiepyöräilymestaruuden sekä toisen etapin Katalonian ympäriajossa. Seuraavana vuonna hän voitti Memorial Cimurri -kilpailun. Gasparotto kuului Liquigasin joukkueeseen, joka voitti vuoden 2007 Italian ympäriajon ensimmäisenä etappina ajetun joukkueaika-ajon. Ylitettyään maalilinjan ensimmäisenä hän sai kokonaiskilpailun johtajan maglia rosa -paidan. Hän menetti paidan seuraavana päivänä tallitoverilleen Danilo Di Lucalle, mutta sai sen takaisin kolmannen etapin jälkeen yhden päivän ajaksi. Myöhemmin samalla kaudella Gasparotto sijoittui toiseksi Tanskan ympäriajossa voittaen lisäksi nuorten kilpailun. Kaudella 2008 Gasparotto edusti Barloworld-tallia. Hän sijoittui toiseksi Tirreno–Adriaticon kokonaiskilpailussa 16 sekuntia Fabian Cancellaralle hävinneenä. De Pannen kolmen päivän ajossa hän voitti ensimmäisen etapin ja sijoittui kokonaiskilpailussa kolmanneksi. Kesäkuussa hän voitti Ster Elektrotoer -kilpailun kokonaiskilpailun ja kolmannen etapin. Syyskuussa hän voitti Giro di Romagna -kilpailun ja oli toinen Coppa Placci- ajossa. Gasparotto edusti Lampre-Farnese Vini -joukkuetta vuoden 2009. Kausina 2010–2014 hän ajoi Astana-tallissa. Hän voitti viidennen etapin Tirreno–Adriaticossa 2010. Saman vuoden Amstel Gold Racessa hän oli kolmas. Espanjan ympäriajossa 2011 hän oli 20. etapilla toinen. Gasparotto otti ensimmäisen voittonsa klassikkokilpailuissa voittamalla vuonna 2012 Amstel Gold Race -kilpailun. Liège–Bastogne–Liègessä hän oli 2012 kolmas ja 2013 kuudes. Lombardian ympäriajossa 2013 hän sijoittui viidenneksi. Gasparotto ajoi UCI Continental Circuits -tason Wanty-Groupe Gobert -joukkueessa vuosina 2015–2016. Hän sijoittui toiseksi Brabantse Pijl -kilpailussa 2016. Muutamaa päivää myöhemmin hän voitti Amstel Gold Racen kukistettuaan kahden miehen loppukirissä Michael Valgrenin. Saman kevään La Flèche Wallonne -klassikossa hän oli viides. Gasparotto edusti Bahrain-Meridaa vuosina 2017−2018. Hän sijoittui 2018 kolmanneksi Amstel Gold Racessa ja kuudenneksi Liège–Bastogne–Liègessä. Viimeiset ammattilaiskautensa 2019–2020 hän edusti Dimension Data / NTT Pro Cycling -tallia. == Lähteet == *Enrico Gasparotto Trap–Friis-tietokannassa *Enrico Gasparotto Cycling Archives -tietokannassa === Viitteet === Luokka:Italialaiset maantiepyöräilijät Luokka:Vuonna 1982 syntyneet Luokka:Elävät henkilöt
Yuan

Yuan tarkoittaa seuraavia asioita: * Yuan-dynastia, Kiinaa 1271–1368 hallinnut mongolilainen dynastia * Yuan, Taiwanin parlamentti * Valvonta-Yuan, Taiwanin hallintoa valvoja ja virkarikossyytteitä tutkiva viranomainen * Kiinan juan, kiinalainen rahayksikkö ** renminbi, Kiinan nykyinen rahayksikkö ** Mantšukuon yuan, Mantšukuon rahayksikkö 1932–1945 * Yuan (sukunimi), yleinen kiinalainen sukunimi * Yuan Hua (s. 1974), kiinalainen judon olympiavoittaja ja maailmanmestari * Yuan Muzhi (1909–1978), kiinalainen elokuvaohjaaja, käsikirjoittaja ja näyttelijä * Yuan Shikai (1859–1916), kiinalainen sotilaskomentaja ja poliitikko * Yuan T. Lee (s. 1936), taiwanilainen kemisti, Nobelin kemianpalkinnon saaja * Yuan Xuefen (1922–2011), kiinalainen yue- eli shaoxing-oopperan esittäjä * Chang Yuan (s. 1997), kiinalainen nyrkkeilijä * Dong Yuan (n. 934–962), kiinalainen kuvataiteilija * Qu Yuan (n. 339-278 eaa.), kiinalainen runoilija * Tian Yuan (s. 1993), kiinalainen painonnostaja.
Autobot City

Autobot City on kaupungin nimi fiktiivisessä Transformers-universumissa. == Yleistä == Autobot City rakennettiin Autobottien uudeksi Maa-planeetta tukikohdaksi, vanhan tukikohdan, Arkin kärsittyä pahoja vaurioita Decepticonien hyökkäyksessä. Kaupunki oli riittävän laaja, jotta se voitiin asuttaa sadoilla roboteilla, ja siellä oli suuret tilat niin laboratorioille, komentokeskuksille kuin asunnoille. Kaupungille on rakennettu suurtulivoimainen puolustusjärjestelmä, mikä estää Decepticonien raskaimmatkin hyökkäykset. Pieni osa kaupungista muuntautuu valtavaksi Autobot-soturiksi, Metropelxiksi. Kaupungin suunnittelutyöhön osallistuivat ainakin Autobotit Wheeljack, Grapple ja Hoist. Kaupunkitukikohdan komentaja on Autobotien veteraani Ultra Magnus. == Historiaa == === Generation 1 === Autobot City tuhoutui pahoin vuonna 2005, Decepticonien tehdessä yllätyshyökkäyksen. Kaupunki rakennettiin kuitenkin uudestaan vuosien 2005 ja 2006 aikana, Autobottien voitettua Unicronin ja Decepticonit ja vallattuaan kotiplaneettansa Cybertronin takaisin. == Aseistus == Autobot City on voimakkaasti aseistettu tulevia Decepticon-hyökkäyksiä varten. Hyökkäyksen sattuessa kaupunki muunnetaan "taistelutilaan", minkä johdosta kaupungin tornit madaltuvat ja piiloutuvat vahvojen panssareiden taakse. Tornien sisältä paljastuu tällöin suuret ja voimakkaat lasertykit. Taistelu-moodissaan kaupunki muuttaa ulkonäköään laajasta kaupunkimaisemasta pienemmäksi bunkkeriksi. == Aiheesta muualla == *Lisätietoa Autobot Citystä TFWIKI.Netissä, Transformers-aiheisesta wikiassa Luokka:Transformers